OzLabs/hebrew-wiki-articles huggingface dataset:
יו האנאגורומה

יו האנאגורומה (ביפנית: 花車優; נולד ב-28 בינואר 2000) הוא שחיין יפני, סגן אלוף עולם (בודפשט 2022) במשחה ל-200 מטר חזה.

== ביוגרפיה ==
=== 2018 ===
באולימפיאדת הנוער בואנוס איירס שנערכה באוקטובר זכה במדליית זהב במשחה ל-200 מטר חזה בתוצאה של 2:11.63 דקות, ובמדליית ארד במשחה שליחים 4x100 מטר מעורב משולב.

=== 2022 ===
==== סגן אלוף עולם במשחה ל-200 מטר חזה ====
באליפות העולם שנערכה ביוני בבודפשט שבהונגריה זכה במדליית כסף במשחה ל-200 מטר חזה בתוצאה של 2:08.38 דקות, אחרי זאק סטבלטי-קוק מאוסטרליה (2:07.07 דקות) ויחד עם אריק פרשון משוודיה.

=== 2023 ===
באוניברסיאדת צ'נגדו שנערכה באוגוסט זכה במדליית כסף במשחה ל-200 מטר חזה בתוצאה של 2:10.31 דקות, ובמדליית ארד במשחה שליחים 4x100 מטר מעורב.

== שיאים אישיים ==
=== בריכה אולימפית ===
* 50 מטר חזה: 27.98 שניות (2022)
* 100 מטר חזה: 59.76 שניות (2023)
* 200 מטר חזה: 2:07.99 דקות (2022)

== ראו גם ==

== קישורים חיצוניים ==

קטגוריה:שחייני חזה
קטגוריה:שחיינים יפנים
קטגוריה:יפנים שנולדו ב-2000
נועם ג'ומעה

נועם ג'ומעה (נולד ב-10 באפריל 1979) הוא ראש עיריית בית שאן.

==ביוגרפיה==
נולד ליואל ויהודית ג'ומעה וגדל בבית שאן. למד בבית הספר תחכמוני ובתיכון אורט דתי (כיום אורט פסגות) בעיר. היה חניך בתנועת בני עקיבא.

בצה"ל שירת בחטיבת גולני ומאז משמש סגן מפקד הגיבוש של סיירת גולני במיל'. קיבל אות מצטיין מח"ט גולני על שירות מילואים לשנת 2022.

בפוליטיקה המקומית החל בגיל 22, כשהקים את תנועת צעירי הליכוד ומאז פעיל חברתית לקידום נוער ומבוגרים בבית שאן.

במהלך השנים יזם וניהל את תוכנית "כיסופים" להתנהלות פיננסית נכונה. ניהל את קהילת ההייטק של בית שאן ועמק המעיינות, הפועלת להכשרה, מפגשי ידע ושת"פ עם חברות הייטק.
הקים את תוכנית "חיים יחד" לשינוע מוצרי חשמל וריהוט למשפחות בעיר. 

בעבר כיהן דירקטור בחברה הכלכלית של בית שאן וחבר מועצת המנהלים של המתנ"ס.
ממקימי הרשת "עיר העמק" המשותפת לבין שאן ולמועצה האזורית עמק המעיינות ומאפשרת תוכניות ויזמות חברתית אזורית משותפת.
יזם והקים את תוכנית "מגד שמיים" להשתלבות של עולים חדשים.

במהלך מגפת הקורונה הקים וניהל את מטה המתנדבים העירוני בקורונה, אשר זכה במקום הראשון בארץ בחוסן הקהילתי.

בשנת 2021 זכה בקבלת אות 'יקיר העיר בית שאן' מראש העיר ז'קי לוי.

מאז השתחרר מהצבא ועד בחירתו לראשות העיר. עבד בחנות המחשבים "יואל מחשבים", עסק למכירה וטיפול במחשבים שהקים אביו. הוא השתתף ב-2022 בתוכנית הטלווזיה יצאת צדיק.

שירת במילואים מתחילת מלחמת חרבות ברזל, והשתחרר פחות מחודש לפני הבחירות המקומיות בשנת 2024, שבהן נבחר לראש העיר בית שאן לאחר שגבר על ראש העיר ז'קי לוי ונכנס עם 4 מנדטים למועצת העיר.

בעל תואר ראשון במדעי המדינה מאוניברסיטת בר-אילן. היה ממקימי תנועת הרבעון הרביעי. בוגר מכון מנדל למנהיגות.

== חיים אישיים ==
ג'ומעה מתגורר בבית שאן, נשוי למגי, מורה לפיזיקה, ואב לשישה ילדים<ref></ref>.

==קישורים חיצוניים==

== הערות שוליים ==

קטגוריה:ראשי עיריית בית שאן
קטגוריה:פעילי הליכוד
קטגוריה:פעילים חברתיים ישראלים
קטגוריה:בוגרי אוניברסיטת בר-אילן
קטגוריה:חיילי צה"ל במלחמת חרבות ברזל
קטגוריה:לוחמי חטיבת גולני
קטגוריה:בוגרי בני עקיבא
קטגוריה:ישראלים שנולדו ב-1979
איליה חארון

איליה חארון (באנגלית: Ilya Kharun; נולד ב-7 בפברואר 2005) הוא שחיין קנדי, סגן אלוף עולם בבריכת 25 מטר (מלבורן 2022) במשחה ל-100 מטר פרפר.

== ביוגרפיה ==
=== 2022 ===
==== סגן אלוף עולם בבריכת 25 מטר ====
באליפות העולם בבריכת 25 מטר שנערכה בדצמבר במלבורן שבאוסטרליה זכה במדליית כסף במשחה ל-100 מטר פרפר, בשיא עולם לנוער ושיא קנדה חדש של 49.03 שניות, אחרי צ'אד לה קלו מדרום אפריקה (48.59 שניות) ולפני מריוס קוש מגרמניה (49.12 שניות). הוא שבר את שיא קנדה כבר בשלב המוקדמות של המשחה בתוצאה של 49.66 שניות, ושבר אותו פעם נוספת בשלב חצי הגמר בתוצאה של 49.65 שניות. בנוסף, זכה במדליית ארד במשחה שליחים 4x50 מטר מעורב משולב יחד עם קיילי מאס, חאבייר אסבדו ומרגרט מקניל בשיא קנדה חדש של 1:36.93 דקות, אחרי ארצות הברית (1:35.15 דקות) ואיטליה (1:36.01 דקות). במשחה ל-50 מטר פרפר קבע שיא עולם לנוער ושיא קנדה חדש של 22.28 שניות, לאחר שבשלב המוקדמות של המשחה שבר את שני השיאים הללו בתוצאה של 22.32 שניות. כמו-כן, סיים במקום שמיני במשחה ל-200 מטר חזה בשיא קנדה חדש של 1:52.21 דקות, לאחר ששבר את השיא כבר בשלב המוקדמות בתוצאה של 1:50.86 דקות. סיים במקום חמישי במשחה שליחים 4x100 מטר חופשי בשיא קנדה חדש של 3:07.10 דקות, במקום שישי במשחה שליחים 4x100 מטר מעורב בתוצאה של 3:23.44 דקות, ובמקום שביעי במשחה שליחים 4x200 מטר חופשי בתוצאה של 6:56.02 דקות.

=== 2023 ===
באליפות העולם שנערכה ביולי בפוקואוקה שביפן סיים במקום חמישי במשחה ל-200 מטר פרפר בשיא קנדה חדש של 1:53.82 דקות, לאחר ששבר את שיא קנדה כבר בשלב חצי הגמר בתוצאה של 1:54.28 דקות. בנוסף, סיים במקום תשיעי במשחה ל-100 מטר פרפר בתוצאה של 51.22 שניות, ובמקום 14 במשחה ל-50 מטר פרפר, כשהוא משווה פעמיים את שיא קנדה שעמד על 23.27 שניות.

== שיאים אישיים ==
=== בריכה אולימפית ===
* 50 מטר פרפר: 23.27 שניות (2023)
* 100 מטר פרפר: 51.22 שניות (2023)
* 200 מטר פרפר: 1:53.82 דקות (2022), שיא קנדה

=== בריכת 25 מטר ===
* 50 מטר פרפר: 22.28 שניות (2022), שיא עולם לנוער, ושיא קנדה
* 100 מטר פרפר: 49.03. שניות (2022), שיא עולם לנוער ושיא קנדה
* 200 מטר פרפר: 1:50.86 דקות (2022), שיא קנדה

== חייו האישיים ==
חארון נולד במונטריאול בשנת 2005 לזוג הורים אקרובטים חברי הסירק דו סוליי. לאחר מכן המשפחה עברה להתגורר בלאס וגאס. המשפחה חשבה שהוא יהיה זכאי להתחרות עבור ארצות הברית בשחייה, אך מכיוון שהחזיק רק בדרכון קנדי נקבע כי הוא יצטרך להתחרות עבור המדינה בה נולד.<ref></ref><ref></ref>

== ראו גם ==

== קישורים חיצוניים ==

* [https://www.worldaquatics.com/athletes/1633425/wd#main-content איליה חארון] באתר פדרציית השחייה הבין-לאומית

== הערות שוליים ==

קטגוריה:שחייני פרפר
קטגוריה:שחיינים קנדים
קטגוריה:קנדים שנולדו ב-2005
גיא יפרח

גיא יפרח (נולד ב-13 בספטמבר 1982) הוא ראש עיריית מעלה אדומים.

==ביוגרפיה==
נולד וגדל במעלה אדומים. למד בבית הספר "תומר רחל" בחטיבת הביניים ובתיכון "דקל וילנאי" בעיר. שימש כיו"ר מועצת התלמידים והנוער בתיכון.

שירת בצה"ל בשנים 2000-2008. לאחר מלחמת לבנון השנייה שימש כמפקד פלוגה. לאחר שחרורו שימש ככתב לענייני צבא וביטחון ברדיו גלי ישראל והגיש את יומן הצהריים של התחנה. במקביל, הקים יחד עם שותף ממעלה אדומים מסעדה ברחוב דיזנגוף בתל אביב.

ב-2008 נבחר למועצת העיר מעלה אדומים ושימש כחבר מועצה למשך חמש שנים, בהן החזיק בתיק הנוער.

בשנים 2013–2024 כיהן יפרח כסגן וכממלא מקום ראש העיר, ובמגוון תפקידים: מחזיק תיקי הכספים, התרבות, הנוער והצעירים, יו"ר היכל התרבות, מוזיאון קסטל והמתנ"ס, יו"ר ועדת המשנה לתכנון ובנייה, יו"ר תוכנית 360 לילדים ונוער בסיכון ויו"ר תוכנית ביטחון הקהילתי. חבר בהנהלת פורום סגני ראשי ערים בישראל.

משמש כמנכ"ל קרן מעלה אדומים עמותה פרטית המגייסת תרומות מהארץ ומחו״ל עבור העיר מעלה אדומים.

משנת 2022 משמש במילואים כמג"ד 963 גדוד אבטחה של חיל האוויר. במלחמת חרבות ברזל גויס בצו 8 וקודם לדרגת סגן אלוף.

בבחירות לרשויות המקומיות בשנת 2024, עם פרישתו של ראש העיר בני כשריאל, התמודד על ראשות העיר מטעם סיעת "לב" מול שלומי ירוחם וניצח, כשהוא זוכה ב־57.2% מקולות הבוחרים.

הוא בעל תואר ראשון במשפטים ותואר שני במדיניות ציבורית מהאוניברסיטה העברית.

נשוי למאי ואב לבן. מתגורר במעלה אדומים.

==קישורים חיצוניים==

==הערות שוליים ==

קטגוריה:ראשי עיריית מעלה אדומים
קטגוריה:פעילי הליכוד
קטגוריה:חיילי צה"ל במלחמת חרבות ברזל
קטגוריה:ישראלים שנולדו ב-1982
אלירם אזולאי

אלירם אזולאי (נולד ב-25 בדצמבר 1976) הוא ראש מועצה אזורית הר חברון.

==ביוגרפיה==
נולד באופקים וגדל בגוש קטיף ביישוב נוה דקלים שהוריו היו ממייסדיו.

למד בבית הספר נאות קטיף בנוה דקלים ובישיבה תיכונית יד בנימין.

בשנים 1995-1994 למד במכינה קדם צהלית 'עצם' כשהייתה ביישוב עצמונה שבגוש קטיף. בשנים 1998-1995 שירת כלוחם בסיירת אגוז. הוא המשיך להתנדב למילואים כלוחם ופרמדיק מוטס בהיחידה הטקטית לחילוץ מיוחד (669).

בשנים 2013-2008 כיהן כמזכיר היישוב סנסנה.

בשנים 2015-2013 לקח חלק בתנועת אור כמנהל התיישבות נגב.

בשנים 2021-2015 כיהן כמנכ"ל מועצת הר חברון.

בבחירות לרשויות המקומיות ב-2024 התמודד מול ארי אודס, תושב מצפה עשהאל ומזכיר היישוב טנא עומרים. אזולאי ניצח ברוב של כ-56.3%.

== חיים אישיים ==
בעל תואר ראשון ברפואת חירום ותואר שני במנהל ציבורי.

נשוי ואב לחמישה. מתגורר בסנסנה.

== קישורים חיצוניים ==

* 

== הערות שוליים ==

קטגוריה:מנכ"לי רשויות מקומיות
קטגוריה:ראשי מועצה אזורית הר חברון
קטגוריה:יישובים קהילתיים: אישים
קטגוריה:סנסנה
קטגוריה:ישראלים שנולדו ב-1976
יקי בן חיים

יקי בן חיים (נולד ב-11 באוקטובר 1976) הוא ראש עיריית מגדל העמק. קודם היה איש עסקים וחבר מועצת העיר.

==ביוגרפיה==
נולד וגדל במגדל העמק. אביו עמרם כיהן כחבר מועצה וסגן ראש העיר מטעם המפד"ל.

למד בתלמוד תורה תורת אמת בחיפה.
בישיבה קטנה נר שמואל בירושלים ובישיבה גדולה בישיבת מסילת התורה ותקופה קצרה בישיבת מיר. בגיל 20 עזב את הישיבה התגייס לצה"ל ושירת כמשק שלישות בחטיבת הראל.

בגיל 16 ניהל את צעירי הליכוד בעיר ומאז פעיל פוליטית.

בשנת 2008 הקים את תנועת "הירוקים"
התמודד למועצת העיר וזכה במנדט אחד. החזיק בתיקי הספורט, צעירים ואיכות הסביבה. כיהן כחבר דירקטוריון החברה הכלכלית וכמנהל איגוד הכבאות.

בשנת 2013 התמודד למועצה בשנית קיבל שלושה מנדטים ושימש כיו"ר החברה כלכלית בעיר. כיהן כחבר בוועדות: תכנון ובנייה, מכרזים, איכות הסביבה, ביטחון, חינוך, וכחבר דירקטוריון אזה"ת שגיא 2000.

בשנת 2018 התמודד למועצת העיר ולראשות העיר מול ראש העיר אלי ברדה זכה ב־44% מהקולות והפסיד לברדה בפער של 900 קולות. קיבל שני מנדטים במועצה וכיהן כיו"ר האופוזיציה בעיר.

בבחירות לרשויות המקומיות בשנת 2024 עם פרישתו של ראש העיר אלי ברדה התמודד על ראשות העיר מול אלגריה בן קסוס וניצח לאחר שקיבל קרוב ל-70% מקולות הבוחרים, לעומת 30% לבן קסוס.

בן חיים בעלים של חברה לשיווק נדל"ן. בעבר שימש כמנכ"ל בעמית נט טלקום בע"מ. מנהל אזור צפון בחברת אורנג'.

הוא בעל תואר במדע המדינה ממכללת עמק יזרעאל.

נשוי לעו"ד קרן בן חיים אב לשלושה ומתגורר במגדל העמק.

== קישורים חיצוניים ==

קטגוריה:אנשי עסקים ישראלים
קטגוריה:בוגרי המכללה האקדמית עמק יזרעאל
קטגוריה:ראשי עיריית מגדל העמק
קטגוריה:ישראלים שנולדו ב-1976
יהודה בוטבול

יהודה בוטבול (נולד ב-25 ביוני 1981, כ"ג בסיוון ה'תשמ"א) הוא ראש עיריית אלעד.

==ביוגרפיה==
נולד וגדל בבני ברק לאריה ופנינה בוטבול. אמו פנינה, היא בתו של הרב אליהו אביטבול ודור שביעי למשורר רבי שלמה אביטבול. למד בתלמוד תורה "שתילי זיתים", בישיבה קטנה בית דוד הליטאית וישיבה גדולה מאור יצחק במושב חמד. כיהן כר"מ בישיבה לחינוך מיוחד באלעד. בעל תואר שני בייעוץ ארגוני מהקריה האקדמית אונו.
 
בבחירות למועצת אלעד באוקטובר 2018 קיבלה מפלגת ש"ס בראשות צוריאל קריספל חמישה מנדטים, ובוטבול לא נכנס למועצה. ביוני 2019, עם התפטרותו של קריספל מתפקידיו בעירייה, מונה בוטבול במקומו לסגן וממלא מקום ראש עיריית אלעד, וליו"ר סיעת ש"ס בעיר.

=== הבחירות המקומיות 2024 ===
לפני הבחירות לרשויות המקומיות בישראל בשנת 2018 נחתם הסכם בין מפלגת דגל התורה למפלגת ש"ס, לפיו בבחירות אלו ש"ס תתמוך במועמד דגל התורה לראשות עיריית אלעד יצחק פינדרוס ובבחירות הבאות תתמוך דגל התורה במועמד ש"ס. בסופו של דבר מועמדותו של פינדרוס נפסלה על ידי בית המשפט המחוזי מרכז בנימוק שמרכז חייו היה ונותר בירושלים ולא באלעד. בשל כך נותרה ש"ס ללא מועמד לראשות העיר והיא תמכה במועמד העצמאי ברק צברי, ואילו דגל התורה תמכה במועמדותו של ראש העיר המכהן ישראל פרוש, שניצח בבחירות. לקראת הבחירות הבאות, פסק הרב דוב לנדו כי למען היהדות (הצלת נוער נושר וענייני טהרה) חובה לתמוך בישראל פרוש גם בבחירות הבאות, ואין להתחשב בהסכם.<ref></ref><ref></ref> מנגד, התבטא זקן מועצת גדולי התורה הרב מאיר צבי ברגמן כי דרך התורה היא לקיים הסכמים, וכי אסור לתלות את הפרת ההסכם בנושאים דתיים, ועל דגל התורה לתמוך בבוטבול.

בבוטבול תמכו חסידות ויז'ניץ, מפלגת בני תורה, ומפלגת הציונות הדתית. בבחירות, שהתקיימו ב-27 בפברואר 2024, ניצח בוטבול את פרוש ברוב של 55.4% מהקולות ובפער של כ-2,326 קולות. הוא נכנס לתפקידו כראש עיריית אלעד ב-19 במרץ.

==קישורים חיצוניים==

* 
* 

==הערות שוליים==

קטגוריה:חרדים ישראלים
קטגוריה:בוגרי הקריה האקדמית אונו
קטגוריה:ראשי עיריית אלעד
קטגוריה:ראשי עיריות חרדים
קטגוריה:ישראלים שנולדו ב-1981
איתמר מטיאש

איתמר מטיאש (נולד בכ"א בטבת ה'תשל"ח, 31 בדצמבר 1977) הוא ראש מועצה אזורית עמק המעיינות.

==ביוגרפיה==
נולד וגדל בבאר שבע. להוריו משה ורבקה. 

בשנת 1997 התגייס לצה"ל בצבא שירת מטיאש כקצין בשריון, לחם במלחמת לבנון השנייה כקצין שריון במילואים, ואחרי המלחמה עבר לפיקוד העורף ושם התקדם במילואים עד לתפקיד מפקד גדוד בדרגת סגן אלוף.

אחרי הצבא עבר לקבוצת יבנה.
לפני שהגיע לעמק המעיינות עסק מטיאש בטיפול, חינוך ושיקום של אוכלוסיות ייחודיות, וכיהן כמנכ"ל ארגון לחן שהפעיל שלושה כפרים טיפוליים, שלושה בתי ספר, כפר סטודנטים ומסגרות טיפוליות. הוא גם היה שותף, כחבר קבוצת יבנה, במיזם "בית לחיים" בקיבוצו, שבמסגרתו השתלבו בקיבוץ בעלי צרכים מיוחדים בוגרים. כשעבר לטירת צבי היה חבר במזכירות הקיבוץ, בהנהלת הגיל הרך ובצוות איחוד סטטוסים. וכן דירקטור במפעל "טיב טירת צבי".  

ב-2015 עבר להתגורר בטירת צבי.
החל מ-2016 הקים וניהל את אגף צמיחה ואת אגף קהילה במועצה. האגף כלל אחריות ניהולית על המרכז הקהילתי, תחום הצמיחה, המחלקה לשירותים חברתיים, יישובים, הפיתוח הפיזי והכלכלי של היישובים והקמת 'מעברים, מעיינות כנרת' בשיתוף פעולה עם המועצה האזורית עמק הירדן לתחום התעסוקה והכלכלה. בנוסף היה יו"ר היישוב מיטל בכל שלבי הקמתו.

בבחירות לרשויות המקומיות ב-2024 עם החלטתו של ראש המועצה יורם קרין שלא להתמודד לקדנציה נוספת. התמודד מול נגה גיל-בשיא ממעלה גלבוע וניצח עם 71.5% מהקולות.

== חיים אישיים ==
מטיאש נשוי ואב לחמש. בעל תעודות תואר ראשון במדעי בע"ח מהאוניברסיטה העברית בירושלים, עו"ס קהילתי מהמכללה האקדמית אשקלון ותעודת הוראה בחינוך מיוחד מהמכללה האקדמית דוד ילין, וכן תעודות והסמכות טיפוליות שונות. בעל תואר שני בניהול מלכ"רים ואלכ"רים, בתוכנית שוורץ של האוניברסיטה העברית. בוגר תוכניות מנהלים – 'מסלול' של קרן מתן וKPMG, רשת מעוז, 'חלון לממשל' ועוד.

== קישורים חיצוניים ==

* 

== הערות שוליים ==

קטגוריה:ראשי המועצה האזורית עמק המעיינות
קטגוריה:טירת צבי: אישים
קטגוריה:בוגרי ישיבת נוה שמואל
קטגוריה:בוגרי האוניברסיטה העברית בירושלים
קטגוריה:ישראלים שנולדו ב-1979
קטגוריה:סגני-אלופים בצה"ל
קטגוריה:חיילי פיקוד העורף
אנפין קלסברג

אנפין קלסברג (בפארואזית: Anfinn Kallsberg; 19 בנובמבר 1947 – 20 בפברואר 2024) היה פוליטיקאי פארואי שהיה ראש ממשלה ומנהיג מפלגת העם.

== ביוגרפיה ==
קלסברג נבחר לראשונה לפרלמנט הפארואי ב-1980, קלסברג כיהן כשר הדיג בין 1983 ל-1985, ובמשך 5 חודשים בממשלת הקואליציה הראשונה של יוגבן סונדשטיין ב-1989, וכשר הכלכלה והאוצר בין השנים 1996 ל-1998.<ref name=":0"></ref>

קלסברג התמנה לראש ממשלת איי פארו ב-15 במאי 1998. תפקיד בו שימש עד 2004, בקואליציה שהוקמה על ידי מפלגת העם, המפלגה הרפובליקנית ומפלגת השלטון העצמי. הממשל הראשון שלו כיוון לעצמאות כלכלית ומשפטית של איי פארו, והחל תהליך של נטילת מגזרים ממשלתיים שונים מהקבינט של דנמרק.

בשנת 2005 נבחר קלסברג לייצג את האיים בפרלמנט הדני.

קלסברג נפטר ב-20 בפברואר 2024, בגיל 76.<ref name=":0" /> 

== קישורים חיצוניים ==

== הערות שוליים ==

קטגוריה:פארואזים
קטגוריה:ילידי 1947
קטגוריה:נפטרים ב-2024
שלומית שיחור רייכמן

שלומית שיחור רייכמן (נולדה ב-16 באפריל 1973) היא עורכת דין ישראלית המכהנת כראש מועצה אזורית עמק יזרעאל.

==ביוגרפיה==
שיחור נולדה בחיפה, בת יחידה להוריה, שניהם ניצולי השואה. בגיל 12 הלך אביה לעולמו, אימה התחתנה עם אורי עמית, שכיהן כראש עיריית רמת גן, והן עברו לגור בעיר. היא סיימה את לימודיה בתיכון בליך בשנת 1991.

שיחור היא בעלת תואר ראשון בהצטיינות ותואר שני במשפטים מאוניברסיטת תל אביב.

את שירותה הצבאי החלה ב, ומיד עם סיום לימודיה החלה לשרת ב, במסגרתה שימשה בין השאר תובעת צבאית בפיקוד הדרום ובזרוע היבשה וכמדריכה ראשית בבית הספר למשפט צבאי, בו הייתה אמונה על כלל מערך ההדרכה, ההכשרה וההסמכה. בין השנים 2003–2006 שימשה כפרקליטת אזור יהודה ושומרון ורצועת עזה. תחת פיקודה טיפלה היחידה בלמעלה מחמשת אלפים תיקים ביטחוניים, פליליים ומינהליים בשנה, והיא עבדה בצורה רציפה מול היועץ המשפטי לממשלה, שירות הביטחון הכללי, משטרת ישראל ופרקליטות המדינה. בתפקידה האחרון שימשה כראש ענף נהלים ופקודות באגף תכנון ובניין כוח רב-זרועי, והייתה אחראית על גיבוש עמדת צה"ל בהצעות חקיקה הקשורות לצבא. היא השתחררה בשנת 2007 בדרגת סגן-אלוף.

עם שחרורה פנתה לשוק האזרחי ופתחה משרד עריכת דין עצמאי שהתמחה בירושות, צוואות ומקרקעין. במסגרת עבודתה עבדה רבות עם תושבי מושבים, קיבוצים וישובים קהילתיים והכירה מקרוב את עולם האגודות השיתופיות. במקביל התנדבה כחברה בהנהלת האגודה השיתופית והוועד המקומי בתמרת ובהמשך כחברת מליאה והנהלת מועצה אזורית עמק יזרעאל.

לאחר מכן החלה שיחור בניהול יישובים. בשנים 2017–2018 היא ניהלה את הוועד המקומי של היישוב נופית במועצה אזורית זבולון, ובין השנים 2018–2020 ניהלה את האגודה השיתופית והוועד המקומי של היישוב שמשית שבעמק יזרעאל.

===רשמת האגודות השיתופיות===
בשנת 2021 נבחרה שיחור לתפקיד רשמת האגודות השיתופיות ומנהלת האגף לאיגוד שיתופי במשרד הכלכלה והתעשייה, והייתה לאישה הראשונה בתפקיד זה.

כהונתה כרשמת האגודות השיתופיות התאפיינה בגישה פרו-אקטיבית שראתה ביחידה לא רק רגולטורית לנושא, אלא גם אמונה על פיתוח תחום הקואופרציה בישראל. בין היתר הושק קורס להכשרת צעירים בתחום הקואופרציה.

===פוליטיקה מקומית===
במרץ 2023 הודיעה שיחור על פרישתה מתפקידה כרשמת האגודות השיתופיות ועל כוונתה להתמודד על תפקיד ראשת המועצה אזורית עמק יזרעאל בבחירות לרשויות המקומיות, שהיו אמורות להתקיים ב-31 באוקטובר באותה שנה. עם הודעתה על ההתמודדות הכריזו סגניו של ראש המועצה אייל בצר, דליה אייל ואבי סמוביץ', על תמיכתם במועמדותה. הבחירות נערכו לבסוף ב-27 בפברואר 2024 בעקבות מלחמת חרבות ברזל, ושיחור הוכרזה כמנצחת.

===פעילות ציבורית===
בין השנים 2010–2013 שימשה שיחור כחברת הנהלת היישוב תמרת בו היא מתגוררת. לאחר מכן, בין 2013 ל-2015, שימשה כחברת מליאה והנהלת המועצה אזורית עמק יזרעאל. בשנים 2015–2017 שימשה כיו"ר האגודה השיתופית והוועד המקומי בתמרת. בשנת 2020 שימשה כדירקטורית בקרן ברל כצנלסון.

==חיים אישיים==
שיחור נשואה להרן ואם לשני ילדים. מתגוררת ביישוב תמרת.

==קישורים חיצוניים==

==הערות שוליים==

קטגוריה:ראשי המועצה האזורית עמק יזרעאל
קטגוריה:תמרת: אישים
קטגוריה:בוגרות תיכון בליך
קטגוריה:בוגרי תיכון בליך
קטגוריה:בוגרות העתודה האקדמית
קטגוריה:בוגרי העתודה האקדמית
קטגוריה:בוגרות אוניברסיטת תל אביב: משפטים
קטגוריה:בוגרי אוניברסיטת תל אביב: משפטים
קטגוריה:קצינות צה"ל בדרגת סגן-אלוף
קטגוריה:סגני-אלופים בצה"ל
קטגוריה:נשים בראשות מועצות אזוריות בישראל
קטגוריה:ישראליות שנולדו ב-1973
קטגוריה:ישראלים שנולדו ב-1973
Live in Bucketheadland

Live in Bucketheadland (מאנגלית: הופעה בבאקטהדלנד) הוא אלבום ההופעה הראשון של הגיטריסט באקטהד. האלבום יצא לאור ב-9 בפברואר 2019, אך הוקלט בהופעות שהתקיימו בשנים 2017–2018.

== הוצאה לאור ==
בשנת 2019 הוציא באקטהד את האלבום בשלושה פורמטים שונים: תקליטור, תקליט וקובץ להורדה דיגיטלית.

בשנת 2020 הוציא לאור גרסת DVD חתומה של האלבום במהדורה מוגבלת.

== שם האלבום ==
שם האלבום מהווה אזכור לעטיפת אלבום הבכורה של באקטהד, Giant Robot, בו נראה צילו הענק מכסה מבנה בשם "Bucketheadland". בנוסף, מהווה שם האלבום אזכור לשיר השני באותו אלבום, "Welcome to Bucketheadland".

== שירי האלבום ==
* "Toy Store" - בגרסתו המקורית באלבום Giant Robot, נשא השיר את השם "Buckethaed's Toy Store". באלבום זה שם השיר קוצר ל-"Toy Store".
* "The Embalmer" - שיר שמעולם לא הוקלט באולפן על ידי באקטהד, והופץ לראשונה בגרסת הופעה באלבום הנ"ל.
* "Botnus" - שיר שבוצע במקור על ידי באקטהד יחד עם הזמר אפרם סקולס במסגרת הפרויקט "Buckethead & Friends". באלבום זה בוצעה גרסה אינסטרומנטלית של השיר.
* "Slaw" - בגרסתו המקורית באלבום Giant Robot, נשא השיר את השם "?Want Some Slaw". באלבום זה שם שיר קוצר ל-"Slaw"

== רשימת השמעה ==

קטגוריה:אלבומי הופעה מ-2019
קטגוריה:אלבומי הופעה באנגלית
ירון רוזנטל

ירון רוזנטל (נולד ב-11 ביוני 1977) הוא פוליטיקאי ומנהל ישראלי המכהן כראש מועצה אזורית גוש עציון.

==ביוגרפיה==
נולד וגדל בכפר עציון. שירת בסיירת צנחנים. למד תואר ראשון בלימודי ארץ ישראל באוניברסיטת בר-אילן. לאחר מכן למד תואר שני במנהל עסקים באוניברסיטת בר-אילן בשיתוף אוניברסיטת בוסטון. ניהל את בית ספר שדה כפר עציון משנת 2002-2020. במסגרת זו נאבק נגד הקמת גדר ההפרדה. 

ביוני 2014 יצא יחד עם צוות בית ספר השדה לחיפושים אחר שלושת הנערים שנחטפו והם תרמו לחיפושים מהיכרותם את השטח. 

משנת 2020 היה מנהל קיבוץ כפר עציון.

בשנת 2016 זכה בפרס זכויות אדם של תנועת הימין אם תרצו.

בבחירות ב-2018 התמודד על ראשות מועצת גוש עציון ולא העפיל לסיבוב השני. 

בבחירות לרשויות המקומיות ב-2024 גבר בסיבוב הראשון על ראש המועצה המכהן שלמה נאמן.

== חיים אישיים ==
נשוי ואב לארבעה. מתגורר בכפר עציון.

== הערות שוליים ==

קטגוריה:ראשי המועצה האזורית גוש עציון
קטגוריה:בוגרי אוניברסיטת בר-אילן
קטגוריה:כפר עציון: אישים
קטגוריה:ישראלים שנולדו ב-1977
עוזאל ותיק

עוזאל ותיק (נולד ב-31 ביולי 1982) הוא ראש מועצה מקומית קדומים.

== ביוגרפיה ==
בנם של אהרן ושושנה ותיק, מוותיקי קדומים. סבו אביגדור ותיק היה ממקימי העיר בת ים וחנותו 'ותיק' הייתה החנות הראשונה בעיר. בפתחה התנוסס שלט גדול: "עברי דבר עברית".

גדל בקדומים, התנדב כרכז בקייטנת איל"ן ובסניף בני עקיבא ביישוב וריכז פרויקטים קהילתיים. 

שימש במספר תפקידים תקשורתיים ברדיו ובעיתונות הכתובה.

בשנת 2010 החל לעבוד ב'סיטיפס' – הרכבת הקלה בירושלים משלב ההקמה, דרך התפעול ועד תום הזיכיון בשנת 2021. לאחר שמילא מספר תפקידים בכירים בחברה מונה ותיק לסמנכ"ל הרכבת הקלה. 

בשנת 2021 מונה ותיק למנהל אגף בכיר דוברות תקשורת הסברה ופניות הציבור בדרג סמנכ"ל במשרד הפנים.<ref></ref>שימש כנציג שר הפנים בהקמת המועצה המקומית שער שומרון וכחבר בוועדה הממונה מטעם משרד הפנים. נולד וגדל בקדומים. בעבר ותיק כיהן כסגן ומ"מ ראש מועצת קדומים.

פעילות ציבורית

כנער היה חבר בתנועת נוער מולדת בתקופתו של יו"ר התנועה רחבעם זאבי (גנדי).

בבחירות למועצת קדומים ב־ 2018 נבחר ותיק לחבר המועצה ומונה לסגן ומ"מ ראש המועצה.

בשנת 2023 פרש ותיק מתפקידו בהנהלת משרד הפנים על מנת להתמודד בבחירות לראשות מועצת קדומים. עוזאל ותיק הקים את סיעת 'אהבת קדומים' וקיבל את תמיכתו של חננאל דורני, ראש המועצה הקודם. עקב פריצת מלחמת חרבות ברזל נדחו הבחירות לפברואר 2024 ובהן נבחר ותיק לראשות המועצה. [https://www.inn.co.il/news/630632]

שירות צבאי

עוזאל ותיק הוא רב-סרן במילואים. החל את דרכו הצבאית כמצטיין בקורס של דובר צה"ל, והמשיך לקורס קצינים מטעם היחידה. בתפקידי הקצונה שמילא במטה דובר צה"ל, פיקד ותיק על מדור מני"ב ושימש כקמב"ץ בחמ"ל דובר צה"ל. לאחר מכן מונה ותיק לדובר אוגדת יהודה ושומרון בזמן האינתיפאדה השנייה, ובתפקיד זה כיהן כ– 3 שנים. 

בשירות המילואים שימש ותיק כמאמן רשויות מקומיות לשעת חירום מטעם פיקוד העורף ואימן עשרות רבות של עיריות ומועצות ברחבי הארץ. בנוסף כיהן כמסביר לחירום בטלוויזיה וברדיו. קודם לכן מילא שורת תפקידים בפיקוד העורף, בהם מפקד מכלול רשויות, משרדי ממשלה ותשתיות לאומיות במחוז ירושלים והמרכז, ומפקד מכלול אוכלוסייה. 

חיים אישים

נשוי ואב לשישה. מתגורר בקדומים בשכונת גבעת שלם הצופה לשכם ולהרי גריזים ועיבל.

== קישורים חיצוניים ==

== הערות שוליים ==

קטגוריה:ראשי מועצת קדומים
קטגוריה:בוגרי ישיבת נתיב מאיר
קטגוריה:בוגרי אוניברסיטת תל אביב
קטגוריה:בוגרי הקריה האקדמית אונו: משפטים
קטגוריה:ישראלים שנולדו ב-1982
קטגוריה:סגני ראשי רשויות מקומיות בישראל
תמיר שלום

תמיר שלום (נולד ב-12 בפברואר 1974) הוא ראש מועצה מקומית יסוד המעלה. 

==ביוגרפיה==
תמיר שלום נולד וגדל במושב ירדנה. לשלמה חקלאי וכרמית מורה. למד ביסודי בבית הספר במושב ירדנה ובתיכון בבית החינוך גאון הירדן דרכא בקיבוץ נווה איתן. 

באוגוסט 1992 התגייס לצה"ל כלוחם בחטיבת גולני ויצא לקורס קצינים. בשנת 1994 שירת כקצין לוחם השתתף במבצעים ואף פיקד על חלקם. בשנת 2005 עבר לשרת בחטיבת כפיר והיה שותף להקמת החטיבה. שירת כמפקד גדוד נחשון כסגן מפקד חטיבת כפיר וכראש ענף האימונים וההדרכה בפיקוד הצפון והגיע לדרגת אלוף-משנה. בתפקידו במילואים שימש כמפקד נפת גולן, טבריה ועמק הירדן. לאחר נישואיו עבר להתגורר ביסוד המעלה. 

לאחר שחרורו מצה"ל כיהן כמנכ"ל במספר חברות פרטיות ושימש כראש אגף חירום באשכול גליל מזרחי.

בבחירות 2024 התמודד לראשות המועצה כשעמד בראש סיעת "למען המושבה" וניצח את עודד מזרחי. סיעתו זכתה לשני מושבים במועצה.

בעל תואר שני במדיניות ציבורית באוניברסיטת תל אביב.

הוא נשוי לרעות קורן ראש מערך הנפגעים בצה"ל ואב לארבעה. מתגורר ביסוד המעלה.

== קישורים חיצוניים ==
* 

קטגוריה:ראשי מועצות מקומיות בישראל
קטגוריה:יסוד המעלה: אישים
קטגוריה:אלופי-משנה בצה"ל
קטגוריה:בוגרי אוניברסיטת תל אביב
קטגוריה:ישראלים שנולדו ב-1974
אורי קלנר

אורי קלנר (נולד בט' באדר ה'תשל"ט, 8 במרץ 1979) הוא ראש מועצה אזורית גולן, וסגן מפקד חטיבה 55 במילואים.

==ביוגרפיה==
נולד למיכל ולרב יוסף קלנר. גדל בשכונת קריית משה בירושלים. למד בתלמוד תורה מורשה ירושלים ובישיבה תיכונית חיספין.

=== שירות צבאי ===
במרץ 1999 קלנר התגייס לצה"ל השתחרר בדרגת סרן, לאחר תפקיד מפקד פלוגה ביחידת מגלן ומפקד צוות בבה"ד 1. בשנת 2005 שובץ לחטיבה 55 כסגן מפקד פלוגה בגדוד 71 (9264). במילואים, שירת בגדוד 7155 בתפקידים מ"פ ג, קצין אג"ם סמג"ד ומג"ד במילואים של גדוד 71. בקיץ 2023 מונה לסגן מפקד החטיבה 55.

בעקבות מתקפת החמאס על ישראל ב-7 באוקטובר 2023, הוביל את ההקפצה של חטיבה 55 בשעות הבוקר ואת הכניסה של לוחמי החטיבה לקרב עוד באותו יום, בקיבוץ כפר עזה ובאזור העוטף. בהמשך, לחם עם חטיבתו במלחמת חרבות ברזל בח'אן יונס.

=== קריירה ===
קלנר ניהל פרויקטים חקלאיים והוא הבעלים של חברה שמובילה מיזמים של התיישבות באזור הצפון. ניהל את היישוב קלע אלון. שימש כמרכז משק ומנהל קהילה באבני איתן.

כתב והוביל את החלטת הממשלה 1170 להוספת 750 נחלות בגולן.

הוביל פרויקטים קרקעיים עבור אגודות שיתופיות והרחבת המושב אודם.

בין המיזמים שקידם וניהל נמנים מיזם של משרד החקלאות להוצאת לולים מהיישובים בגליל, מיזם של הרחבות קרקעות ביישובים בצפון וכן שיתוף פעולה ועבודה מול גופים וגורמים ממשלתיים.

=== פעילות ציבורית ===
שימש כסגן ראש מועצת הגולן במשך שש שנים עד 2018, תחת אלי מלכה. כיהן גם כיו"ר עמותת צו-8 פורום המילואימניקים בישראל.

בבחירות לרשויות המקומיות בשנת 2024 התמודד מול ראש המועצה המכהן חיים רוקח וניצח עם 67.5% מהקולות.

== חיים אישיים ==
נשוי ליהודית, אב לחמש בנות. מתגורר ברמת מגשימים.

== קישורים חיצוניים ==

* 
* 
* 
* [https://youtu.be/0OOZHEyX-Kc?si=eBO1QLkU5iRbTlfF קלנר מברך את גדוד צמ"ה 271 לאחר 100 ימי לחימה בעזה], באתר יוטיוב

== הערות שוליים ==

קטגוריה:בוגרי ישיבה תיכונית חיספין
קטגוריה:בוגרי תלמוד תורה מורשה
קטגוריה:קציני צה"ל בכירים בראשות רשויות מקומיות בישראל
קטגוריה:חיילי צה"ל במלחמת חרבות ברזל
קטגוריה:סגני-אלופים בצה"ל
קטגוריה:לוחמי יחידת מגלן
קטגוריה:פוליטיקאים ישראלים
קטגוריה:רמת מגשימים: אישים
קטגוריה:ראשי מועצה אזורית גולן
קטגוריה:ישראלים שנולדו ב-1979
יוסי נבעה

יוסי נבעה (נולד ב-9 בינואר 1972) הוא ראש עיריית טבריה.

==ביוגרפיה==
נולד וגדל בירושלים. בתיכון למד במכללת בזק בעיר, עתודה תקשורת 5 שנים.

בשנת 1991 התגייס לצה"ל ושירת בחיל קשר פיקוד המרכז.

ב-1993 עבר לגור עם משפחתו בטבריה.

בגיל צעיר הוא מונה למנהל מרחב הצפון של חברת "בזק" והיה מבכירי החברה, אחר כך היה מבין מקימי חברת האוטובוסים אפיקים.

=== קריירה ציבורית ===
בתקופת כהונתו של זוהר עובד כראש עיריית טבריה, מונה למנכ"ל עיריית טבריה ושימש בתפקיד במשך חמש שנים. לאחר סיום תפקידו מונה לשמש כמנכ"ל מוסדות רבי מאיר בעל הנס במקביל שימש כיועץ אסטרטגי לרשויות מקומיות.

בבחירות לרשויות המקומיות 2024 התמודד על ראשות העיר מטעם רשימה עצמאית "טבריה של כולם" מול רון קובי, דודיק שטרית ואביב יצחק וניצח אחרי שזכה ב-51.8% מהקולות.<ref></ref> רשימתו השיגה בבחירות למועצה מנדט אחד.

הוא בעל תואר ראשון במדעי המדינה, פיתוח מנהלים וניהול עסקי של אוניברסיטת בר-אילן.

=== חיים אישיים ===
הוא נשוי לענת, אב לשתי בנות ומתגורר בטבריה.

==קישורים חיצוניים==

* 

== הערות שוליים ==

קטגוריה:ראשי עיריית טבריה
קטגוריה:מנכ"לים ישראלים
קטגוריה:ישראלים שנולדו ב-1972
אלעד ארזי

אלעד ארזי (נולד ב-12 ביולי 1982) הוא ראש המועצה המקומית להבים.

== ביוגרפיה ==
ארזי גדל בלהבים. למד בית ספר יסודי להבים ותיכון אשל הנשיא. היה חניך ומדריך בשבט הצופים "נופר" ביישוב. בשנת 2001 התגייס לצה"ל שירת כלוחם וכקצין ביחידה ללוחמה בטרור והשתחרר לאחר מלחמת לבנון השנייה. למד הנדסת הבניין באוניברסיטת בן-גוריון בנגב.

כיהן כמהנדס מועצת להבים, ובדצמבר 2022 מונה לסמנכ"ל בחברת שיכון ובינוי.

הכריז על מועמדותו ב-9 ביולי 2023 לקראת בחירות למועצת להבים שנועדו להתקיים באוקטובר 2023. בסוף אוגוסט הכריזו חמישה מתוך תשעת חברי המועצה על תמיכה בו.<ref></ref> בשל מלחמת חרבות ברזל נדחו הבחירות לפברואר 2024, וארזי ניצח עם כ-51.9% מהקולות, כשהוא גובר על ראש המועצה הקודם יוסי ניסן שקיבל 48.1% מהקולות.

== חיים אישיים ==
ארזי נשוי ואב לשלושה.

==קישורים חיצוניים==

== הערות שוליים ==

קטגוריה:ראשי מועצת להבים
קטגוריה:בוגרי תיכון אזורי אשל הנשיא
קטגוריה:בוגרי תנועת הצופים בישראל
קטגוריה:בוגרי אוניברסיטת בן-גוריון בנגב
קטגוריה:מהנדסים אזרחיים ישראלים
קטגוריה:מהנדסי רשויות מקומיות בישראל
קטגוריה:ישראלים שנולדו ב-1982
ישראל ברמסון

ישראל ברמסון (נולד ב-22 באוגוסט 1966) הוא ראש המועצה המקומית קריית ארבע.

==ביוגרפיה==
ברמסון נולד בירושלים לברכה והרב יוסף ברמסון. למד בבית הספר נועם בירושלים, שהוקם על ידיו אביו באותה תקופה, בישיבת ירושלים לצעירים בישיבת בית אל ובישיבת עוד יוסף חי בשכם.

בשנת 1985 התגייס לצה"ל ושירת בגדוד 13 בחטיבת גולני.

עבד במינהל לבנייה כפרית במשרד השיכון תחת סגן השר מאיר פרוש קרוב לשנתיים, ובארגון "גל עיני" של הרב יצחק גינזבורג. 

מייסד ומנהל עמותות בקריית ארבע ובחברון, בהן ארגון "הכנסת אורחים חברון" ו"כולל מערת המכפלה" ו"וירשתם אותה" שהוקם לסייע ולקדם את ההתיישבות בארץ ישראל. הקים את חברת הקייטרינג "מטעמי חברון" במסגרת ארגון "הכנסת אורחים חברון".

===קריירה פוליטית===
בבחירות לרשויות המקומיות ב-2008 הוצב במקום השני ברשימת "קריה נאמנה" למועצת קריית ארבע, ונבחר למליאת המועצה. 
בבחירות המקומיות ב-2013 התמודד לראשות המועצה מול ראש המועצה המכהן מלאכי לוינגר, והפסיד לו. בבחירות המקומיות ב-2018 התמודד שוב, אך כחודש וחצי לפני הבחירות פרש מהמירוץ לראשות המועצה ותמך במועמד אליהו ליבמן שנבחר לבסוף. ברמסון כיהן כחבר מועצה וכממלא מקום ראש המועצה.

בבחירות המקומיות ב-2024 התמודד שוב לראשות המועצה בתמיכת מפלגות הליכוד ועוצמה יהודית, וניצח עם 41.7% מקולות הבוחרים, למול המתמודד העיקרי ראש המועצה לשעבר מלאכי לוינגר שקיבל 38.2%.

== הערות שוליים ==

קטגוריה:ראשי מועצת קריית ארבע
קטגוריה:לוחמי חטיבת גולני
קטגוריה:בוגרי ישיבת ירושלים לצעירים
קטגוריה:בוגרי ישיבת בית אל
קטגוריה:פעילי עוצמה יהודית
קטגוריה:ישראלים שנולדו ב-1966
אור פירון-זומר

אור פירון-זומר (נולדה ב-20 בפברואר 1988) היא ראש מועצת אורנית.

== ביוגרפיה ==
פירון-זומר היא בתם של ברוריה והרב והשר לשעבר שי פירון. היא נכדתו של הרב אורי כהן, נכדתה של אסתר פירון לשעבר סגנית ראש עיריית בת ים, ונינתו של הרב פינחס קהתי.

נולדה בירושלים, עקרה עם הוריה לעפרה, חיה חמש שנים בקיבוץ עין הנצי"ב, ולאחר מכן התבססה באורנית.

עבדה כיועצת תקשורת וכראש המטה של מנכ"ל המשרד לאזרחים ותיקים תחת השר אורי אורבך. ב-2015 הקימה את 'סופיה', חברה המספקת שירותי אֵבֶל, וניהלה את מערך נפטרי הקורונה מטעם "פורום חברות קדישא בישראל. עד להיבחרה שימשה מנכ"לית חברת "גלובל פארמה". כיהנה כדירקטורית בחברה העירונית ממשלתית "חלמיש" וחברת הנהלת ארגון יהדות צפון אמריקה למען יהודי אתיופיה.

נבחרה על ידי מגזין גלובס לנבחרת 40 הצעירים המבטיחים לשנת 2020.

היא בעלת תואר ראשון בהצטיינות במדעי המדינה ותקשורת בבר־אילן.

בבחירות לראשות מועצת אורנית ב־2024 זכתה פירון-זומר בראשות המועצה כשהיא מביסה את ראש המועצה לשעבר שלומי לנגר. ראש המועצה היוצא ניר ברטל לא התמודד לכהונה נוספת.

== חיים אישיים ==
נשואה לגל זומר (חשב בקבוצת עזריאלי) ואם לארבעה. מתגוררת באורנית.

==קישורים חיצוניים==

== הערות שוליים ==

קטגוריה:ראשי המועצה המקומית אורנית
קטגוריה:בוגרות אוניברסיטת בר-אילן
קטגוריה:בוגרי אוניברסיטת בר-אילן
קטגוריה:ישראליות שנולדו ב-1988
קטגוריה:ישראלים שנולדו ב-1988
קטגוריה:משפחת קהתי
אליה וינטר

אליה וינטר (נולד בו' בניסן ה'תשמ"ה, 28 במרץ 1985) הוא ראש מועצת מצפה רמון.

==ביוגרפיה==
וינטר נולד וגדל בכפר מיימון. למד בבית ספר נועם תושיה בכפר מימון ובישיבת נווה שמואל באפרת. בגיל 18 הגיע למצפה רמון ובמרץ 2006 התגייס לצה"ל ושירת כחייל קרבי בחיל התותחנים. ניהל מספר עמותות העוסקות בחינוך ברווחה ובהתיישבות בנגב.

בשנת 2013 החל בעבודתו כעוזרו האישי של ראש המועצה מצפה רמון רוני מרום.

בשנת 2016 מונה לגזבר המועצה המקומית מצפה רמון.

בשנת 2023 מונה לגזבר המועצה להבים.

בבחירות לרשויות המקומיות ב-2024 התמודד מטעם רשימת הליכוד לראשות המועצה, מול ראש המועצה לשעבר פלורה שושן וניצח אותה ברוב של 57.3% מהקולות.

וינטר בעל תואר ראשון בניהול ושיווק טכנולוגיה ותואר שני במנהל עסקים שניהם מהמרכז האקדמי לב. נשוי ואב לשבעה. מתגורר במצפה רמון.

==קישורים חיצוניים==

==הערות שוליים==

קטגוריה:מצפה רמון: אישים
קטגוריה:כפר מימון: אישים
קטגוריה:בוגרי ישיבת נוה שמואל
קטגוריה:ראשי רשויות מקומיות מטעם הליכוד
קטגוריה:ישראלים שנולדו ב-1985
מיכאל קבסה

מיכאל קבסה (נולד ב-19 בדצמבר 1978) הוא ראש המועצה המקומית חצור הגלילית.

== קורות חיים ==
קבסה נולד וגדל בחצור הגלילית, בכור מבין שני אחים. ביסודי למד בבית ספר חוני המעגל ולאחר מכן בישיבה תיכונית חיספין. היה מדריך בבני עקיבא. שירת בעורב גולני והגיע לדרגת סרן, כשבהמשך עלה במילואים לדרגת רב-סרן. בתקופת לימודיו שירת במערך האבטחה בשב"כ והוא יוצא היחידה לאבטחת אישים במשרד ראש הממשלה. שימש כראש מטה במשרד לפיתוח הנגב והגליל. ייסד וניהל את "הקרן לפיתוח חצור".

בבחירות 2013 התמודד ונבחר לראשונה למועצת חצור הגלילית. בבחירות 2018 התמודד לראשונה לראשות המועצה אך פרש לפני הבחירות. 

כיהן כסגן ראש מועצה הממונה על החינוך והספורט. במאי 2023 הודיע על כוונתו להתמודד בבחירות לראשות מועצת חצור הגלילית שנועדו להתקיים באוקטובר 2023. עקב פריצת מלחמת חרבות ברזל נדחו הבחירות לפברואר 2024, קבסה גויס למילואים למעלה משלושה חודשים בהם לחם בקרב לשחרור בארי והיה עם הכוחות שנכנסו לרצועת עזה. במהלך המלחמה הודיע ראש מועצת חצור לשעבר שאול כמיסה על הסרת מועמדותו, ותמיכתו בקבסה לראשות מועצת חצור. קבסה ניצח בבחירות את ראש המועצה שמעון סויסה ברוב של כ-51.1% מקולות הבוחרים.

משמש כמנהל מחלקת הרגולציה והמשכיות עסקית בקבוצת תנובה.

כיהן בעבר כחבר הדירקטוריון של החברה הכלכלית המקומית.

בעל תואר ראשון במדעי החברה ותעודת הוראה מטעם המכללה האקדמית צפת ותואר שני במנהל עסקים מהמרכז האקדמי רופין.

נשוי למירית אלוש קבסה, עורכת דין, ואב לשלושה.

== קישורים חיצוניים ==

* 

== הערות שוליים ==

קטגוריה:ראשי מועצת חצור הגלילית
קטגוריה:פוליטיקאים ישראלים
קטגוריה:בוגרי המרכז האקדמי רופין
קטגוריה:לוחמי חטיבת גולני
קטגוריה:אנשי השב"כ
קטגוריה:בוגרי בני עקיבא
קטגוריה:ישראלים שנולדו ב-1978
יהודה דואה

יהודה דואה (נולד ב-1 באפריל 1993) הוא ראש המועצה המקומית קצרין.

== ביוגרפיה ==
דואה נולד בקצרין למיכל וגיל דואה. למד בבית הספר אפק, בבית הספר גמלא ובבית ספר תיכון נופי גולן.

דואה לא שירת בצה"ל בשל היותו מושתל קוצב לב מלידה.

בשנת 2015 סיים את לימודיו לתואר ראשון במנהל עסקים באוניברסיטת בר־אילן. הוא עבר למרכז הארץ ועבד בחברת "טויוטה" - תחילה כמנהל תיקי לקוחות ולאחר מכן, כמנהל מרכז שירות. בשנת 2019 שב להתגורר בקצרין.

בשנת 2020 ניהל את מחלקת ההכוונה, ההייעוץ והרישום האקדמי במכללה האקדמית אוהלו. בשנת 2021 חזר לחברת "טויוטה" כמנהל מחוז צפון. במקביל, עבד כעצמאי בתחום הייעוץ הארגוני, כנותן ליווי ארגוני, עסקי, שיווקי ומקצועי לגופים פרטיים וציבוריים.

בבחירות לרשויות המקומיות בשנת 2024 התמודד מול ראש המועצה המכהן דמיטרי אפרצב וניצח, כשהוא זכה ב־53.3% לעומת 46.7% לאפרצב.

דואה הוא בוגר אוניברסיטת בר-אילן במנהל עסקים ומשאבי אנוש ומוסמך בפיתוח וייעוץ ארגוני.

הוא נשוי למאור ואב לשלושה. מתגורר בקצרין.

== קישורים חיצוניים ==

* 

== הערות שוליים ==

קטגוריה:ראשי מועצת קצרין
קטגוריה:פעילים חברתיים ישראלים
קטגוריה:בוגרי המכללה האקדמית עמק יזרעאל
קטגוריה:קצרין: אישים
קטגוריה:ישראלים שנולדו ב-1993
שמעון פרץ (ראש מועצה)

שמעון פרץ (נולד ב-1966) הוא פוליטיקאי ישראלי המכהן כראש המועצה המקומית מיתר.

== ביוגרפיה ==
פרץ גדל בבאר שבע ולמד בתיכון מקיף א' בעיר. התגייס לתפקיד לוחמה בגולני, עבר קורס קצינים ושימש במגוון תפקידי קצונה, בין השאר כמפקד מחלקה בבה"ד 1, סגן מפקד גדוד בגולני, וכקצין אגף המבצעים של עוצבת הגליל. פרץ השתחרר משירות צבאי בדרגת סגן אלוף ולאחר מכן המשיך בשירות הביטחון הכללי.<ref></ref>

נבחר לראשונה למועצת מיתר בבחירות המקומיות ב-2013. בבחירות 2018 התמודד לראשות המועצה וזכה במירב הקולות, אך הפסיד בסיבוב השני לשמעון מזוז. פרץ כיהן כראש האופוזיציה והסתכסך משפטית עם ראש המועצה.<ref></ref>

לקראת הבחירות המקומיות ב-2024 הכריז על מועמדותו לראשות המועצה בראשות סיעת "ביחד", וגבר על ראש המועצה המכהן מזוז ומועמדים נוספים, כשהוא מקבל כ־42% מהקולות.

===חיים אישיים===
פרץ הוא בוגר תואר ראשון בכלכלה ובסוציולוגיה מאוניברסיטת בר-אילן ובעל תואר שני בביטחון לאומי ומדעי המדינה מאוניברסיטת חיפה.

נשוי ואב לארבעה.

== קישורים חיצוניים ==

== הערות שוליים ==

קטגוריה:ראשי מועצת מיתר
קטגוריה:לוחמי חטיבת גולני
קטגוריה:אנשי השב"כ
קטגוריה:סגני-אלופים בצה"ל
קטגוריה:בוגרי תיכון מקיף א' (באר שבע)
קטגוריה:בוגרי אוניברסיטת בר-אילן
קטגוריה:ישראלים שנולדו ב-1966
נילי אהרון

נילי (נלי) אהרון (נולדה ב-31 ביולי 1988) היא ראש מועצת ירוחם.

== ביוגרפיה==
אהרון נולדה ב־1988 בהרפובליקה הסובייטית הסוציאליסטית הטג'יקית לאמנון ואסנת מהעדה הבוכרית. משפחתה עלתה מטג'יקיסטן כשהייתה בת שנתיים והתיישבה בירוחם. למדה בבית ספר ממלכתי דתי בדימונה.

אהרון סרן במילואים. את שירותה הצבאי עשתה ביחידת דובר צה"ל, סיימה קורס קציני דובר צה"ל, בתפקידה האחרון שירתה כדוברת מנהלת תיאום וקישור - עזה.

בעלת תואר ראשון במינהל ומדיניות ציבורית ממכללת ספיר בהצטיינות יתרה ותואר ראשון במשפטים בהצטיינות מהמרכז האקדמי שערי מדע ומשפט. בשנת 2018 סיימה תואר שני בדיפלומטיה וביטחון לבכירים באוניברסיטת תל אביב. במקצועה אהרון עורכת דין ובבעלותה משרד עורכי דין.

ב־2018, לאחר שראש מועצת ירוחם מיכאל ביטון החליט שלא להתמודד לכהונה נוספת, אהרון התמודדה מול סגניתו טל אוחנה בבחירות לראשות מועצת ירוחם. אהרון קיבלה 32% מהקולות והפסידה לטל אוחנה שקיבלה 59% מהקולות. כנערה התפקדה ל כחלק מנוער הליכוד. בבחירות לרשויות המקומיות ב-2024 התמודדה מטעם הליכוד וניצחה את ראש המועצה המכהנת טל אוחנה עם 52.3% מהקולות.

==חיים אישיים ==
נילי אהרון נשואה לבן, מהנדס במקצועו, ולהם שני ילדים.

== קישורים חיצוניים ==

== הערות שוליים ==

קטגוריה:ירוחם: אישים
קטגוריה:ראשי רשויות מקומיות מטעם הליכוד
קטגוריה:ישראלים ילידי טג'יקיסטן
קטגוריה:ישראלים שנולדו ב-1988
קטגוריה:ישראליות שנולדו ב-1988
מיכל רוזנשיין

מיכל רוזנשיין (נולדה ב-4 באוגוסט 1973) היא ראש עיריית קריית אונו.

==ביוגרפיה==
רוזנשיין נולדה וגדלה בקרית אונו. היא בתם של מרי וישראל כהן, ד"ר לביוכימיה יליד מרוקו ואחות לשלושה אחים.

למדה בבית הספר ממלכתי דתי "שילה" בעיר ובתיכון אולפנת צפירה. בזמן לימודיה הייתה פעילה בתנועת "בני עקיבא".

התגייסה לצה"ל בשנת 1991 ושירתה כמורה חיילת. למדה לתואר ראשון בחינוך במכללת קיי באר-שבע. בסיומו המשיכה לתואר שני במנהל החינוך באוניברסיטת בר-אילן, אותו סיימה בהצטיינות. בנוסף, רוזנשיין בוגרת קורס הכשרת מנהלים של סמינר הקיבוצים וקורס דירקטורים ונושאי משרה בכירה באוניברסיטת בר-אילן.

בין השנים 1993-2009 הייתה מחנכת וסגנית מנהלת בבית הספר היסודי "ניר" בקריית אונו, אשר זכה בפרס חינוך ארצי.

בשנת 2009 נבחרה לייסד את בית הספר על שם "יעקב כהן". בי"ס יסודי חדש בקריית אונו ובין הגדולים בארץ. היא כיהנה כמנהלת בית הספר במשך עשור עד שנת 2019.

בשנת 2019 הקימה וניהלה אגף חדש בעיריית קריית אונו, אגף איכות ושירות לתושב, ועמדה בראשו במשך שלוש וחצי שנים. בין השנים 2021-2023 כיהנה כחברת דירקטוריון של הקונסרבטוריון העירוני בקרית אונו.

ביוני 2023 חברה רוזנשיין למפלגת יש עתיד ונבחרה לעמוד בראש הרשימה במקום עו"ד גיל מיכליס ששימש כיו"ר האופוזיציה בעיר מטעם הסיעה. באותו חודש נחקרה במשטרה בחשד לעבירה על חוק הגנת הפרטיות. בעקבות דו"ח סייבר לפיו רוזנשיין העבירה למייל הפרטי שלה רשומות הנוגעות לתושבי העיר, נכסים, כתובות, מספרי טלפון ומידע על תשלומים שגרתיים. התיק נסגר מחוסר ראיות.

התמודדה בבחירות ב-2024, מול ראש העיר ישראל גל, וניצחה לאחר שזכתה עם 43.3% מקולות הבוחרים לעומת גל שקיבל 37.9% מהקולות.. רוזנשיין היא האישה הראשונה שנבחרה לראשות העיר קריית אונו.

== חיים אישיים ==
היא נשואה לערן סמנכ"ל תפעול בשנפ, אם לשלושה ילדים ומתגוררת בקרית אונו.

==קישורים חיצוניים==

* 

== הערות שוליים ==

קטגוריה:נשות חינוך ישראליות
קטגוריה:מורות בישראל
קטגוריה:מנהלות בתי ספר ישראליות
קטגוריה:פעילי יש עתיד
קטגוריה:בוגרות אולפנת צפירה
קטגוריה:קריית אונו: אישים
קטגוריה:ראשי רשויות מקומיות מטעם יש עתיד
קטגוריה:ישראליות שנולדו ב-1973
סהר פינטו

סהר פינטו (נולד ב-23 במאי 1979, כ"ו באייר ה'תשל"ט) הוא ראש מועצת גדרה.

== ביוגרפיה ==
פינטו גדל בקריית גת, והקים בעיר מעוז (סניף) של תנועת הנוער בית"ר.

פינטו הוא בוגר שנת שירות ושירות צבאי במסגרת גרעין נח"ל של תנועת הנוער בית"ר. בצעירותו היה מנהל מחוז דרום וירושלים בבית"ר ויושב ראש תא הסטודנטים "לביא" באוניברסיטה העברית.

שימש במספר תפקידים פוליטיים, ביניהם יועץ לשר רוני בר-און, מנהל סיעת קדימה בכנסת, והיועץ המשפטי של מפלגת כולנו בכנסת העשרים והועדה לשוויון בנטל. פינטו כיהן כסגן יושב ראש ועדת הבחירות המרכזית בראשות השופט חנן מלצר.

פינטו כיהן כחבר נשיאות ועד הפועל של הקונגרס הציוני העולמי והיה חבר ההנהלה של הקונגרס היהודי העולמי.<ref></ref>

פינטו התמודד לראשונה בבחירות 2018, בהן הפסיד ליואל גמליאל בהתמודדות על ראשות המועצה. סיעת הגדרתים בראשה עומד פינטו זכתה בחמישה מנדטים במועצה והייתה לסיעה הגדולה במועצה, ופינטו כיהן כיו"ר האופוזיציה במועצה.

בין מערכות הבחירות עבד כיועץ המשפטי ומנהל השירות המשפטי בעיריית רמת גן.

פינטו הכריז על מועמדותו לראשות מועצת גדרה ב-2 באוגוסט 2023 מטעם סיעת הגדרתים.<ref></ref> בבחירות, שנדחו מאוקטובר 2023 לפברואר 2024 עקב מלחמת חרבות ברזל, ניצח פינטו את ראש המועצה המכהן יואל גמליאל כשהוא מקבל כ-47.2% מהקולות לעומת כ-34.6% לגמליאל. טליה לנקרי, המועמדת השלישית קיבלה כ-18.2% מהקולות. סיעת הגדרתים בראשה עומד פינטו הגדילה את כוחה וקיבלה 6 מנדטים במועצה. ב-19 במרץ 2024 נכנס סהר לתפקיד ראש המועצה באופן רשמי.<ref></ref>

== חיים אישיים ==
נשוי לתהילה ואב לשלושה.

בעל תואר ראשון ושני במשפטים מהאוניברסיטה העברית בירושלים, עם התמחות במשפט מסחרי, ותואר שני במנהל עסקים מאוניברסיטת בר-אילן. הוא הוסמך לעריכת דין בשנת 2007. את משרדו הקים במגדל ב.ס.ר 3 בבני ברק, ועסק גם בדיני תאגידים.

== קישורים חיצוניים ==

== הערות שוליים ==

קטגוריה:ראשי המועצה המקומית גדרה
קטגוריה:בוגרי בית"ר
קטגוריה:חברי גרעיני נח"ל
קטגוריה:בוגרי האוניברסיטה העברית בירושלים: משפטים
קטגוריה:בוגרי אוניברסיטת בר-אילן
קטגוריה:ישראלים שנולדו ב-1979
אל-בודייע

אל-בודייע היא עיירת חוף הממוקמת באזור הצפון-מערבי של האי בחריין, במחוז הצפון של ממלכת בחריין. היא שכנה לכפרים דיראז ובני ג'מרה.

== היסטוריה ==
עיירה קטנה לחופי בחריין, נוסדה על ידי שבט הדוואסירי. בשנת 1923, בעקבות סכסוך עם השלטון הקולוניאלי הבריטי, עזב רוב השבט את אל-בודייע ועבר לערב הסעודית. עם זאת, רבים מבני שבט הדוואסירי חזרו מאוחר יותר לאל-בודייע, וחלקם ממשיכים להתגורר בכפר עד היום. לפני גילוי הנפט בבחריין, רוב תושבי אל-בודייע היו מעורבים בתעשיית צלילת פנינים ודיג.

לפי כתב העת של המפרץ הפרסי, עומאן ומרכז ערב בשנת 1917, הכפר אל-בודייע היה מורכב משלושה רבעים נפרדים: פאריק-אל אמארה, סכר פאריק-אל (הממוקם על ראס-בודאיה) ופאריק-אל-בודאיה (הרובע העתיק ביותר). בעיירה התאפיינה במספר ניכר של בתי אבן ובקתות קנים.<ref name="Gazet">'Gazetteer of Arabia Vol. I' [449] (468/1050), British Library: India Office Records and Private Papers, IOR/L/MIL/17/16/2/1, in Qatar Digital Library <http://www.qdl.qa/en/archive/81055/vdc_100023909213.0x000045> [accessed 29 October 2016]</ref> האוכלוסייה המוערכת הגיעה לכ-8,000 איש, כולם מאמיני האסלאם הסוני; רוב תושבי אל-בודייע (800 בתים) השתייכו לשבט הדוואסיר, אך לצדם חיו גם קבוצות נוספות: שבט האמארה (100 בתים), בני חוואלה (50 בתים), "כושים חופשיים" (200 בתים) ועבדים שחורים (450 בתים). תעשיית צלילת הפנינים. תפסה מקום מרכזי בכלכלת העיירה. למעלה ממחצית מ-100 הסירות בנמל שימשו לצלילה, מה שהעיד על חשיבותה של תעשייה זו לפרנסת התושבים. בעיירה היו גם 3 בתי ספר לקוראן. ענייניה הפנימיים של העיירה טופלו על ידי השייח' מהדוואסיר, ללא הפרעה של השייח' של בחריין .

== גאוגרפיה ==
אל-בודייע קיבלה באופן מסורתי את אספקת המים שלה מבארות במטעי התמרים הסמוכים בכפרים דיראז ובני ג'מרה בהתאמה. זהו כעת המיקום של מרבית החוות, האורוות והחוות המסורתיות של משפחות המפרץ. העיירה משמשת כנקודת קצה אחת של דרך אל-בודייע, העוברת למנאמה, בירת בחריין.

שתי בעיות סביבתיות עיקריות פוגעות באזור דרך אל-בודייע:

כריתת יערות: גלי בנייה גרמו לכריתת אלפי עצי דקל פראיים. עצים אלו שימשו כמסננים טבעיים מפני השמש הקופחת, והיעדרם גורם להתחממות האזור.

חדירת מי ים לאקוויפרים: תהליך הבנייה של נמל הים "מינה סלמאן" בשנות ה-50 גרם לחדירת מי ים לאקוויפרים תת-קרקעיים טבעיים. חדירה זו פוגעת באיכות מי השתייה באזור.

בעבר, דרך אל-בודייע נחשבה לאחד האזורים היחידים בבחריין שנהנו מצל טבעי. כיום, כתוצאה מכריתת העצים והתפתחות הבנייה, אופיו הייחודי של האזור הולך ונעלם.

=== לקריאה נוספת ===
* פואד ישאק ח'ורי (1980). שבט ומדינה בבחריין: שינוי הסמכות החברתית והפוליטית במדינה ערבית . ISBN&nbsp;0-226-43473-7

== קישורים חיצוניים ==
בודייע
בודייע
בודייע
שי קינן

שי קינן (נולד ב-29 באוקטובר 1981) הוא ראש עיריית חולון.

== ביוגרפיה ==
נולד בכפר שלם בתל אביב ומגיל תשע גדל בחולון. למד בבית הספר היסודי "התבור" עד כיתה ח’, ובתיכון אילון. שירת בחיל המודיעין, לאחר מכן היה מפקד על מערך האבטחה של מחנה ידין. במהלך מלחמת חרבות ברזל שירת במילואים בפיקוד העורף בדרגת רס"ר.

קינן בעל תואר ראשון בממשל ודיפלומטיה מאוניברסיטת רייכמן ותואר שני במדיניות ציבורית בתוכנית למנהלים מאוניברסיטת תל אביב.

שימש יועצו של יושב ראש ועדת הכלכלה בכנסת, גלעד ארדן, וראש תחום ישראל בהסתדרות הציונית.

בעבר כיהן כסמנכ"ל שיווק בחברת "שהם שרותי השמה ומיון בע"מ".

באוקטובר 2013 נבחר למועצת העיר חולון, וכיהן כסגן ראש העיר וחבר הנהלת העיר. כסגן ראש העיר, קינן הוביל לתקצוב העיר בסך 100 מיליון שקלים להקמת יציאה צפונית במחלף חולון מזרח שנפתח בתחילת 2024 והקים את פרויקט השיטור העירוני במימון המשרד לביטחון פנים שהוסיף לעיר עשרות תקני שוטרים.

בבחירות לרשויות המקומיות בשנת 2018 התמודד מול ראש העירייה המכהן, מוטי ששון אך הפסיד לו בהפרש של כ-8,356 קולות. הוא שימש יו"ר האופוזיציה, יו"ר ועדת ביקורת וחבר בפורום יושבי ראש האופוזיציה הארצי.

באוגוסט 2023, פורסמו בכאן 11 ציטוטי ציוצים מחשבון הטוויטר של קינן ובהן התבטאויות שנויות במחלוקת כנגד יאיר לפיד, קהילת הלהט"ב ונשיאת בית המשפט העליון אסתר חיות. בעקבות הפרסום, הסירה מפלגת יש עתיד את התמיכה בו.

בבחירות לרשויות המקומיות בשנת 2024 התמודד קינן בשנית על ראשות העיר מול ראש העירייה המכהן, מוטי ששון וניצח לאחר שזכה ל-43% מהקולות לעומת 17.8% לששון.

===כהונתו כראש העייריה===
באפריל 2024 נפגש עם שר האנרגיה והתשתיות אלי כהן והשניים סיכמו על הקמת תאגיד אנרגיה לצמצום הוצאות העירייה באמצעות שימוש בחשמל בשעות היום ורכישת אנרגיה בשעות השפל, הקמת מתקנים סולריים, והקמת עמדות טעינה לרכבים חשמליים.

ביוני 2024 הודיע קינן על כוונתו למנות את מנכ"לית תיאטרון הבימה לשעבר אודליה פרידמן, כממלאת מקום החברה לפיתוח התרבות בחולון, שתחתיה פועלים רוב מוסדות התרבות בעיר. המינוי גונה באופן תקיף בידי ועדי השחקנים בהם שח"ם ואיגוד הבמאים בשל תפקודה הלוקה של פרידמן כמנכ"לית הבימה, שהסתיימה בחובות ענק לתיאטרון והשעיית סמכויותיה בידי בית המשפט המחוזי בתל אביב עד לפיטוריה. יותר מ-300 יוצרי תיאטרון ושחקנים פרסמו התנגדות לכניסתה לתפקידה וב-17 ביולי הגיש ארגון השחקנים שח"ם עתירה לבית הדין לעבודה לביטול המינוי.

== חיים אישיים ==
קינן גרוש ואב לשניים. מתגורר בחולון.

== קישורים חיצוניים ==

 
* 
* 

== הערות שוליים ==

קטגוריה:ראשי עיריית חולון
קטגוריה:חברי מועצת העיר חולון
קטגוריה:חולון: אישים
קטגוריה:ישראלים שנולדו ב-1981
הינשוף והחתלתולה (שיר)

הינשוף והחתלתולה (באנגלית: The Owl and the Pussy-cat) הוא שיר איגיון מאת אדוארד ליר, שפורסם לראשונה ב-1870 במגזין האמריקאי Our Young Folks
ושוב בשנה שלאחר מכן בספרו של ליר Nonsense Songs, Stories, Botany, and Alphabets . ליר כתב את השיר לג'נט סימונדס בת השלוש, בתם של חברו ועמיתו של ליר ג'ון אדינגטון סימונדס ואשתו קתרין סימונדס.

"הינשוף והחתלתולה" מציג ארבע חיות אנתרופומורפיות - ינשוף, חתלתולה, חזיר ותרנגול הודו - ומספר את סיפור האהבה בין הינשוף והחתלתולה שמתחתנים בארץ "בה גדל עץ הבונג".
שלושת בתי השיר מספרים על אהבה בין הינשוף לחתלתולה. הזוג יוצא הדופן אורז קצת דבש והרבה כסף ומשייט באגמים בסירה ירוקה. לאחר שהינשוף שר ומנגן לחתלתולה בגיטרה, השניים מחליטים להתחתן, אך אין להם טבעת. לכן, הם פונים אל הארץ שבה גדל "עץ הבונג", קונים מהחזיר את טבעת החח שלו ומחותנים, בבית השלישי, על ידי תרנגול הודו. במשתה החתונה הם אוכלים בשר קצוץ (mince) וחבושים, עם כף מיוחדת (runcible spoon), ולבסוף רוקדים יחד לאור הירח על החוף.

חלקים של שיר המשך בלתי גמור, "ילדי הינשוף והחתלתולה," פורסמו לראשונה לאחר מותו של ליר, במהלך 1938. הצאצאים הם חלקית עוף וחלקית חתול, ואוהבים לאכול עכברים.
המשפחה חיה במקומות עם שמות מוזרים. החתולה מתה לאחר נפילה מעץ גבוה, ומשאירה את הינשוף כהורה יחיד. מותה גורם לינשוף עצב רב. הכסף אזל, אבל הינשוף ממשיך לשיר בליווי הגיטרה המקורית.

== השפעות ויוצירות נגזרות ==
השיר זכה לפופולריות רבה באנגליה ומחוצה לה, ונחשב לשירו המוכר ביותר של ליר.

מחברת ספרי התמונות הבריטית ביאטריקס פוטר הצהירה ש"סיפורו של רובינסון החזיר הקטן" הוא סיפור הרקע של הדמות פיגי מתוך "הינשוף והחתלתולה". <ref></ref> הוא עובד לסרט בעל אותו שם ב-1970.

ב-1996 אריק איידל פרסם את "ההרפתקאות המרתקות למדי של הינשוף והחתלתולה" (The Quite Remarkable Adventures of the Owl and the Pussycat), שעובד גם כספר שמע וכמחזמר.

בשנת 2013 חיברה סופרת הילדים ג'וליה דונלדסון סיפור המשך בשם "הרפתקאותיהם הנוספות של הינשוף והחתלתולה" ובו מסופרות עלילותיהם של הזוג לאחר החתונה.

ה"חזירון" בארץ עצי הבונג
השיר זכה גם לעיבודים מוזיקליים רבים, ביניהם:
* 1953 - עיבוד של מתיאש שייבר
* 1967 - איגור סטרווינסקי
* 1994 - לורי אנדרסון, באלבום "Bright Red"
* 2012 - טרי ג'ונס חיבר ליברטו עבור בית האופרה המלכותית, קובנט גארדן כחלק מחגיגות אולימפיאדת לונדון

==לקריאה נוספת==
* אדוארד ליר, כמה טוב להכיר את מר ליר: שירי אי-גיון (נונסנס), עברית: דפנה עבר-הדני, איורים: אדוארד ליר, תל אביב: טרקלין ליד עקד, 1973, השיר "החתולה והינשוף".

==קישורים חיצוניים==

* רועי צ'יקי ארד, [https://chicky00.wordpress.com/2007/04/04/ינשוף-וחתלתולי-גרסה-עברית-לשיר-נונסנס/ ינשוף וחתלתולי – גרסה עברית לשיר נונסנס של אדוארד ליר], 4 באפריל 2007
* דני קרמן, [https://blogdannykerman.wordpress.com/2018/12/16/לאייר-שירה-לילדים-וגם-משהו-על-הגאברוו/ לאייר שירה לילדים, וגם משהו על הג'אברווקי], 16 בדצמבר 2018

== הערות שוליים ==

קטגוריה:יצירות איגיון
קטגוריה:ספרי הומור וקומדיה
קטגוריה:ספרי ילדים ונוער
האוברטורה של וילהלם טל

האוברטורה של וילהלם טל היא אוברטורה לאופרה וילהלם טל שהמוזיקה שלה הולחנה על ידי ג'ואקינו רוסיני. וילהלם טל הוצגה לראשונה ב-1829 והייתה האופרה האחרונה של 39 האופרות של רוסיני, לאחר מכן הוא נכנס לפנסיה למחצה. האוברטורה כוללת ארבעה קטעי משנה, כל אחד מהם ללא הפסקה.

==מכשור==
האוברטורה מבקיעה עבור פיקולו, חליל, שני אבובים, קרן אנגלית, שני קלרינטים במפתח לה, שני בסונים, ארבע קרנות טבעיות במפתחי סול וסי, שתי חצוצרות במפתח סול, שלושה טרומבונים, טימפני, משלוש, תוף בס ומצילות וכלי קשת.

==מבנה האוברטורה==
האוברטורה, שנמשכת כ-12 דקות, מציירת תמונה מוזיקלית של החיים בהרי האלפים השווייצרים, על פי ההגדרה של האופרה. בשונה מסימפוניה רגילה עם תנועותיה המהובקות, קטעי המשנה של האוברטורה עוברים מאחד לשני ללא הפסקה.
===פרלוד===
הפרלוד הוא מעבר איטי במפתח מי מז'ור, מבקיע עבור 5 צ'לי סולו, מלווים על ידי קונטרבסים. הוא מתחיל במפתח מי קטין עם צ'לו סולו אשר הופך ל'ענה' על ידי הצ'לים הנותרים והקונטרבסים. סערה מתקרבת נרמזת על ידי שני גלילי טימפני שקטים מאוד הדומים לרעם רחוק. הקטע מסתיים עם הצליל הגבוה יותר והממושך המנוגן על ידי הצ'לו הראשון. משך הקטע כשלוש דקות.
===סופה===
קטע דינמי זה במפתח מי קטין מנוגן על ידי כל התזמורת. הוא מתחיל עם הכינורות והויולות. ביטויים שלהם מנוקדים בהתערבויות קצרות של כלי נשיפה של שלושה תווים כל אחד, תחילה על ידי הפיקולו, החליל והאבוב, ולאחר מכן על ידי הקלרינטים והבסונים. הסערה פורצת במלואה עם כניסת הקרניים הצרפתיות, חצוצרות, טרומבונים ותוף בס. עוצמת הקול ומספר כלי הנגינה יורדים בהדרגה ככל שהסערה שוככת. הקטע מסתיים בחליל המנוגן לבד. הקטע הזה נמשך כשלוש דקות גם הוא.

===קריאה לפרות===
קטע פסטרולי זה במפתח סול מיג'ור המסמל את הרוגע לאחר שהסופה מסתיימת עם הקריאה לפרות ("Ranz des Vaches" בצרפתית), כולל קרן אנגלית. הקרן האנגלית מנגן אז בביטויים מתחלפים עם החליל, שיאו בדואט כשהמשולש מלווה אותם ברקע. משך הקטע כמעט יותר משתי דקות.

===דהרת הסוסים===
קטע זה, שנקרא "דהרת הסוסים" בעברית, במפתח מי מיג'ור, אולם זהו גלופ אולטרה דינמי המבושר על ידי החצוצרות ומנוגן על ידי כל התזמורת. הוא רומז למעשה האחרון, המספר על הקרב המנצח של החיילים השווייצרים לשחרר את מולדתם מהדיכוי האוסטרי. המזגר נמשך כשלוש דקות.

==קישורים חיצוניים==
* 

קטגוריה:יצירות במוזיקה קלאסית
קטגוריה:אוברטורות